Miyndzynŏrodowy Kōnkurs Muzyczny miana Karola Szymanowskigo
Dzisiej w Katowicach po piyrszy rŏz zaczynŏ sie Miyndzynŏrodowy Kōnkurs Muzyczny miana Karola Szymanowskigo i potrwŏ do 23 września, a nastympne edycyje majōm sie ôdbywać co piyńć lŏt.
Dalszŏ tajla artykułu niżyj
Wydarzynie ôrganizuje Nŏrodowo Ôrkestra Symfōnicznŏ Polskigo Radia, a spiyrajōm je tyż miyndzy inkszymi Akadymijŏ Muzycznŏ miana Karola Szymanowskigo w Katowicach i Tŏwarzistwo Muzyczne miana Karola Szymanowskigo we Zakopanym.
Kōnkurs bydzie kludzōny we piyńciu kategoryjach: klawiyr, krzipka, śpiyw, kwartet smyczkowy i kōmpozycyjŏ. Dzisiej zaczynajōm sie przesuchania, a zgłosiyło sie bez 120 ôsōb z cołkigo świata. Do kōnkursu było tyż zgłoszōnych bez sto kōmpozycyji.
We jury kōnkursu sōm miyndzy inkszymi Krzysztof Penderecki, Eugeniusz Knapik, Andrzej Jasiński, Martin Roscoe, Bartłomiej Nizioł, Szymon Krzeszowiec, Jadwiga Rappé, Mitsuko Shirai, Valentin Erben i Tadeusz Gadzina. Pula nadgrōd to kole 180 tys. euro.
szl_Latn szl_Latn szl_Latn szl_Latn szl_Latn szl_Latn